Καντόνι της Βέρνης

Το Καντόνι της Βέρνης (Γερμανικά: Kanton Bern, Γαλλικά: Canton de Berne) είναι το δεύτερο μεγαλύτερο από τα 26 Ελβετικά καντόνια, τόσο σε έκταση όσο και σε πληθυσμό. Βρίσκεται στη κεντροδυτική Ελβετία και συνορεύει προς βορρά με τα καντόνια Ιούρα και Σόλοτουρν, στα δυτικά με τα καντόνια Νεσατέλ, Φριμπούρ και Βω, στα νότια με το Καντόνι του Βαλαί και στα ανατολικά με τα καντόνια Ούρι, Νίντβαλντεν, Όμπβαλντεν, Λουκέρνης και Άαργκαου.

Η Βέρνη εντάχθηκε στην Ελβετική Συνομοσπονδία το 1353. Ως την άλωση από τον γαλλικό στρατό του Ναπολέοντα το 1798 αποτελούσε την ισχυρότερη πόλη-κράτος βορείως των Άλπεων. Μεταξύ 1803 και 1813 ήταν ένα από τα έξι «διευθυντικά» καντόνιαΑπό αυτά εκ περιτροπής ανακηρυσσόταν με ετήσια θητεία ο κυβερνήτης της Ελβετικής συνομοσπονδίας (τα άλλα πέντε ήταν Φριμπούρ, Βασιλεία, Σόλοτουρν, Ζυρίχη και Λουκέρνη) της από τον Ναπολέοντα υπαγορευμένης Ελβετικής Συνομοσπονδίας, μετά την απόσυρση των στρατευμάτων του το 1802.

Το καντόνι της Βέρνης είναι δίγλωσσο, με επίσημες γλώσσες τα Γερμανικά και τα Γαλλικά. Έχει έκταση 5,959.44 τ.χλμ. και πληθυσμό 992.617 κατοίκους (31 Δεκεμβρίου 2012)"Swiss Federal Statistical Office - STAT-TAB"  , online database – Datenwürfel für Thema 01.2 - Bevölkerungsstand und -bewegung (Γερμανικά), Ανακτήθηκε 16 Φεβρουαρίου 2014. Το 2007, ο πληθυσμός περιελάμβανε 119.930 (ή 12,45%) αλλοδαπούς.Federal Department of Statistics (2008)."Ständige Wohnbevölkerung nach Staatsangehörigkeit, Geschlecht und Kantonen"  (Microsoft Excel), Ανακτήθηκε 16 Φεβρουαρίου 2014 Η Βέρνη διαιρείται σε 5 περιοχές, 10 επαρχίες και 388 δήμους. Η πρωτεύουσα του καντονίου και επίσης η ομοσπονδιακή πρωτεύουσα της Ελβετίας, είναι η Βέρνη.

Το μεγαλύτερο μέρος του πληθυσμού του καντονίου είναι Προτεστάντες (το 67%, το 2000)Ομοσπονδιακή Στατιστική Υπηρεσία (2004)."Wohnbevölkerung nach Religion"   Ανακτήθηκε 16 Φεβρουαρίου 2014, και οι περισσότεροι από αυτούς ανήκουν στην Ελβετική Μεταρρυθμισμένη Εκκλησία (Καλβινιστές), η οποία είναι αναγνωρισμένη επίσημα ως κρατική εκκλησία, αν και είναι αυτόνομη στη διοίκησή της και οργανώνεται κατά μήκος των δημοκρατικών αρχών. Το καντόνι είναι επίσης έδρα ενός μεγάλου αριθμού μικρών Ευαγγελικών Χριστιανικών δογμάτων ανεξάρτητων από την κρατική εκκλησία.

Ο τουρισμός είναι η κύρια πηγή εισοδήματος του καντονίου. Άλλοι σημαντικοί τομείς είναι η γεωργία, η κτηνοτροφία, η τυροκομία και η παραγωγή υδροηλεκτρικής ενέργειας.

Το Μεγάλο Συμβούλιο της Βέρνης (Γερμανικά: Grosser Rat, Γαλλικά: Grand conseil) είναι το κοινοβούλιο του καντονίου της Βέρνης. Αποτελείται από 160 αντιπροσώπους, που εκλέγονται με αναλογική εκπροσώπηση για τετραετή θητεία. Το γαλλόφωνο τμήμα του καντονιού στην περιοχή του Ιούρα της Βέρνης (γερμ. Μπέρνερ Γιούρα, γαλλ. Ζουρά Μπερνουά) έχει 12 θέσεις εγγυημένες, ενώ η γαλλόφωνη μειονότητα της δίγλωσσης επαρχίας του Ζέλαντ (εκλογική περιφέρεια Ζέλαντ/Μπιλ) όσες θέσεις της αναλογούν πληθυσμιακά.

 Αθλητισμός
 Σύλλογος Περιοχή Άθλημα Πρωτάθλημα Γήπεδο Γιανγκ Μπόις Βέρνης Βέρνη Ποδόσφαιρο Σούπερ Λιγκ Ελβετίας Σταντ ντε Σουίς ΦΚ Τουν Τουν Ποδόσφαιρο Σούπερ Λιγκ Ελβετίας Στόκχορν Αρένα ΦΚ Μπιλ-Μπιέν Μπιλ/Μπιέν Ποδόσφαιρο 1. Λίγκα Ελβετίας Τισό Αρένα ΣΚ Βέρνη Βέρνη Χόκεϊ επί πάγου Νάσιοναλ Λιγκ PostFinance-Arena ΕΧΚ Μπιλ Μπιλ/Μπιέν Χόκεϊ επί πάγου Νάσιοναλ Λιγκ Τισό Αρένα ΣΚΛ Τάιγκερς Λάγκναου Χόκεϊ επί πάγου Νάσιοναλ Λιγκ Ίλφισχαλε Βάκερ Τουν Τουν Χειροσφαίριση Νατσιονάλλιγκα Α Σπόρτχαλε Λάχεν ΧΣ Μπιλ Μπιλ/Μπιέν Χειροσφαίριση Νατσιονάλλιγκα Β  STB Bern-Giants Βέρνη Καλαθοσφαίριση Λιγκ Νασιονάλ Β

 Παραπομπές 

 Εξωτερικοί σύνδεσμοι 

Επίσημη ιστοσελίδα 

Βερνη
Κατηγορία:Βέρνη